# Saglasnost za prikupljanje i korišćenje ličnih podataka (pravna lica)

Ovim dokumentom,privredno društvo Halo Travel d.o.o. ul. Obrenovićeva 46, TC KALČA, I-A3, Niš, MB: 20164484, koje namerava da uđe u poslovni odnos sa vama, želi da vas obavesti o prikupljanju i korišćenju podataka u toku postupka odobravanja poslovnih partnera.

# Zašto Društvo prikuplja podatke?

Pre nego što Društvo uđe u novi poslovni odnos sa nekim partnerom, Društvo radi istraživanja i procene integriteta tog budućeg poslovnog partnera i njegovih Ključnih lica[1](#_bookmark0) i Ključnih osoba za kontakt[2](#_bookmark1).

Ukoliko se poslovni odnos nastavi, takvo istraživanje i takva procena ponavljaće se kada je to potrebno.

# Koje podatke prikuplja Društvo i kako ih prikuplja?

Društvo prikuplja sledeće podatke o društvu potpisniku („Društvo”): podatke o osobama za kontakt, opšte podatke o poslovanju Društva i o budućem poslovnom odnosu, uključujući i osnovne uslove nameravanog ugovora i model nadoknade, pozadinu i okolnosti angažovanja tog Društva i njegove moguće povezanosti sa državnim službenicima.

Osim toga, Halo Travel D.O.O. radi i osnovno internet istraživanje o javno dostupnim podacima o Društvu i proverava podatke o osobama za kontakt upoređujući ih sa Listama sankcionisanih lica koje su sastavili organi vlasti, a naročito sa Listama u Nemačkoj, Evropskoj uniji i SAD.

Halo Travel D.O.O. prikuplja i podatke o relevantnim i značajnim parnicama i drugim sudskim postupcima koji se vode protiv Društva (npr. privredni kriminal) i reference od drugih kompanija, kao i od trećih lica koja Društvo navede kompaniji Halo Travel D.O.O.

Osim toga, Halo Travel D.O.O. će zamoliti Društvo da obezbedi određene podatke o Ključnim licima/osobama za kontakt u meri u kojoj je to dozvoljeno zakonom.

1. **Šta** Halo Travel D.O.O. **radi sa podacima?**

Halo Travel D.O.O. čuva podatke u softverskom alatu zasnovanom na intranetu i lociranom u Kompaniji, koja pomaže kompaniji Halo Travel D.O.O. da brzo i transparentno proceni rizike u pogledu integriteta, da donese odluku u pogledu odobravanja predviđenog poslovnog odnosa sa Društvom, te da dokumentuje i obezbedi dokaz o revnosnom ispitivanju od strane kompanije Halo Travel D.O.O.

Pristup podacima imaju određena zaposlena lica Halo Travel D.O.O. Pristup ličnim podacima

11 **„Ključno lice”** označava svakog pojedinca koji ima znatan uticaj na poslovne aktivnosti Društva bilo na osnovu svoje funkcije ili na osnovu svog akcionarstva – naročito direktori, službena lica, kao i akcionari sa značajnim brojem akcija ili značajnim pravom glasa (preko 10%)

22 **„Ključna osoba za kontakt”** označava svako zaposleno lice Društva koje će obavljati poslove za **HaloTravel D.O.O.** i koje će biti u direktnom kontaktu sa osobljem kompanije **Halo Travel D.O.O.** (osim aktivnosti podrške, kao asistenti).

Ključnih lica/osoba za kontakt biće strogo ograničen na mali broj lica koja su direktno uključena u proces odobravanja.

Halo Travel D.O.O. može da otkriva prikupljene podatke agencijama za sprovođenje zakona, revizorima, advokatima ili ostalim trećim licima ukoliko je to neophodno da bi se zaštitili interesi kompanije Halo Travel D.O.O., naročito tokom sudskih postupaka.

Lični podaci biće izbrisani čim njihovo poznavanje više ne bude potrebno za gore navedenu svrhu ili čim zakon prestane da nalaže njihovo čuvanje.

# Vaš potpis

Vi potvrđujete da ste propisno ovlašćeni zastupnik Društva. Svojim potpisom

* + dajete saglasnost za prikupljanje, obradu i korišćenje podataka o Društvu kao što se navodi u prethodnom tekstu,
  + ovlašćujete pojedince i zastupnike koje ste imenovali, kao i pojedince i zastupnike kompanije Halo Travel D.O.O. sa kojima je Društvo imalo ili ima poslovni odnos, da dostavljaju kompaniji Halo Travel D.O.O. podatke o poslovnom odnosu Društva sa tim pojedincem ili zastupnikom i ovim putem izuzimate te pojedince i zastupnike od odgovarajuće obaveze u pogledu poverljivosti podataka,
  + potvrđujete da će Društvo obezbediti lične podatke o Ključnim licima/osobama za kontakt isključivo u meri u kojoj Društvo na to ima pravo u saglasnosti sa važećim zakonom; Društvo će obavestiti Ključna lica/osobe za kontakt i pribaviće njihovu saglasnost u meri u kojoj to nalaže zakon, naročito u pogledu svrhe prikupljanja i obrade podataka, kao i u pogledu primalaca; Društvo će dostaviti kompaniji Halo Travel D.O.O. kopije podataka i saglasnosti na zahtev (primerak takvih podataka je priložen) i
  + potvrđujete da su, prema vašim saznanjima, podaci koje ste dostavili tačni.

Naziv društva

Ime, prezime

Funkcija

Mesto, datum

Potpis